OBRAZLOŽENJE


I   PRAVNA OSNOVA ZA DONOŠENJE AKTA

Pravna osnova za donošenje akta sadržan je u članku 15. stavku 3. Zakona o javnoj nabavi („Narodne novine“ broj 120/16, 114/22, 48/26) i članku 39. Statuta Grada Pula - Pola (Službene novine – Bollettino ufficiale Pula - Pola broj 7/09, 16/09, 12/11, 1/13, 2/18, 2/20, 4/21 i 5/21-pročišćeni tekst).

II   RAZLOZI ZA DONOŠENJE AKTA

Grad Pula - Pola javni je naručitelj i obveznik primjene Zakona o javnoj nabavi (Narodne novine broj  120/16, 114/22, 48/26; dalje u tekstu: ZJN). Člankom 12. stavkom 1. točkom 1. ZJN propisano je da se isti ne primjenjuje na nabavu robe i usluga, te provedbu projektnih natječaja procijenjene vrijednosti manje od 50.000,00 eura bez PDV-a i radova procijenjene vrijednosti manje od 100.000,00 eura bez PDV-a.
Člankom 15. stavkom 2. ZJN propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave, mogućnost primjene elektroničkih sredstava komunikacije, te osiguravanju pravne zaštite.
Dana 16. svibnja 2026. godine na snagu je stupio Zakon o izmjenama i dopunama Zakona o javnoj nabavi, kojim su izmijenjeni pragovi razgraničenja jednostavne i javne nabave, proširene su odredbe o (ne)postojanju sukoba interesa, izmijenjeni su dokazi kojim ponuditelji u postupcima javne nabave dokazuju nepostojanje osnova isključenja, te načini traženja dokaza po posebnim pravilima. Uz navedene izmjene, člankom 15. ZJN propisana su pravila koja su javni Naručitelji dužni ugraditi u svoje buduće Pravilnike o postupcima jednostavne nabave. Najvažnije izmjene odnose se na obvezu provođenja postupka jednostavne nabave procijenjene vrijednosti veće od 15.000,00 eura bez PDV-a putem modula jednostavne nabave Elektroničkog oglasnika javne nabave Republike Hrvatske (u daljnjem tekstu: EOJN RH). Dok se za jednostavnu nabavu usluga i roba procijenjene vrijednosti iznad 25.000,00 eura bez PDV-a, te jednostavnu nabavu radova procijenjene vrijednosti iznad 45.000,00 eura bez PDV-a za radove pripisuje provođenje postupka putem EOJ RH javnom objavom.
Sukladno odredbama ZJN javni naručitelji bili su dužni donijeti nove Pravilnike sukladno odredbama ZJN do 16. kolovoza 2026. godine, dok pragovi jednostavne nabave stupaju  na snagu s 01. rujna 2026. godine.
Sukladno navedenom Grad Pula-Pola kao javni naručitelj donio je dana 29. srpnja 2026. godine Pravilnik o postupcima jednostavne nabave u upravnim tijelima Grada Pula-Pola, KLASA:406-02/26-01/70, URBROJ:2163-7-02-02-0627-26-5, objavljenog u Službenim novinama – Bollettino ufficiale Pula - Pola broj 15/26.
Nakon donošenja predmetnog Pravilnika Ministarstvo gospodarstva, Uprava za politiku javne nabave donijela je Smjernice za provedbu postupaka jednostavne nabave, te Pravilnik o dokumentaciji o nabavi, te ponudi u postupcima javne nabave (NN 94/2026) koji je stupio  na snagu dana 03. rujna 2026. godine. 
Također Grad Pula –Pola se dana 04. kolovoza 2026. godine obratio Ministarstvu gospodarstva, sukladno čl. 79. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) radi nadzora zakonitosti predmetnog akta, te se Ministarstvo očitovalo dopisom od 19. kolovoza 2026. godine (klasa: 406-01/26-02/75, Ur. Br. 526-08-01-01-26-2 u kojem je ukazalo na potrebu da se određeni članci izmjene.
Slijedom navedenog Grad Pula-Pola pipremio je ovaj Pravilnik o izmjenama Pravilnika o postupcima jednostavne nabave u upravnim tijelima Grada Pula-Pola kojim se Pravilnik o postupcima jednostavne nabave u upravnim tijelima Grada Pula-Pola (Službene novine – Bollettino ufficiale Pula - Pola broj 15/26) usklađuje sa dopisom Ministarstva gospodarstva, Smjernicama, te Pravilnikom o dokumentaciji o nabavi, te postupcima javne nabave (NN 94/26).


III    PROCJENA POTREBNIH FINANCIJSKIH SREDSTAVA ZA PROVEDBU AKTA
U Proračunu Grada Pule-Pola nije potrebno osigurati dodatna financijska sredstva.

IV    SAVJETOVANJE SA ZAINTERESIRANOM JAVNOŠĆU
Na temelju odredbe članka 11. Zakona o pravu na pristup informacijama („Narodne novine“ br. 25/13, 85/15 i 69/22) za ovaj Pravilnik o izmjenama Pravilnika  potrebno je provesti prethodno savjetovanje sa zainteresiranom javnošću u trajanju od najmanje 30 dana slijedom čega Grad Pula-Pola, pri donošenju Pravilnika, provodi  savjetovanje sa zainteresiranom javnošću s ciljem upoznavanja javnosti s Nacrtom prijedloga Pravilnika i pribavljanjem  mišljenja, primjedbi i prijedloga zainteresirane javnosti, kako bi isti, ukoliko  su zakonito i stručno utemeljeni, bilo prihvaćeni i u konačnosti ugrađeni u odredbe Pravilnika.

[bookmark: _GoBack]Savjetovanje sa zainteresiranom javnošću započinje dana 16.09.2026. godine te završava zaključno s danom 18.10.2026. godine, koji je ujedno i krajnji rok za dostavu mišljenja, primjedbi i prijedloga na Nacrt prijedloga Pravilnika o izmjenama Pravilnika.

Adresa e-pošte na koju se šalju očitovanja zainteresirane javnosti na obrascu sudjelovanja javnosti:  
pravilnik2026@pula.hr

  
Pripremila:
Šanin Gedri Krelja, dipl. iur.

